Anette Broberg Knudsen

Anette Broberg Knudsen (født Nielsen 1957 i Hejnsvig i Billund kommune) er en dansk forfatter og salmedikter. Knudsen er utdannet bibliotekar og diakonisse, og har fra 1994 jobbet som journalist for den kristne fagbevegelsen i Danmark. Hun debuterte som forfatter i 1980 og har gitt ut flere bøker.

I 1987 vant hun en salmekonkurranse lyst ut av Dansk Missionsråd. Hun skrev salmen «Når stjernerne skælver» som senere kom med i tillegget til Den Danske Salmebog. I 1989 vant hun en romankonkurranse lyst ut av Lohses Forlag med romanen Lemmingeland.

Knudsen blir kreditert en salme i de norske salmebøkene Salmer 1997 og Norsk salmebok 2013.

 Eksterne lenker 
 Profil på litteratursiden.dk

Kategori:Danske salmediktere
Kategori:Danske forfattere
Kategori:Personer fra Billund kommune
Kategori:Fødselsdato ikke oppgitt
Kategori:Fødsler i 1957